ایستانبولون اورتاکؤی بیر گئجه کلوبوندا باش وئرن سیلاح‌لی ترور سالدیریسندا بیری پولیس 39 نفر اؤلدو، 65 نفر ده یارالاندی.
ایستانبول والی‌سی واسیپ شاهین سالدیرییا باغلی ائتدیگی ایلک آچیقلامادا، بیر تروریستین اوتوماتیک سیلاحلا اوّل قاپی قارشی‌سیندا گؤزله‌ین پولیس مامورو و بیر وطنداشی شهید ائتدیگینی و داها سونرا ایچری گیره‌رک چوخ وحشیجه، مرحمت‌سیزجه گوناه‌سیز اینسان‌لارین اوزرینه گولله یاغدیردیغینی سؤیله‌دی.
ایچ ایشلر ناظیری سلیمان سویلو دا، سالدیرینی حیاتا کئچیرن تروریستی یاخالاما ایشلری‌نین داوام ائتدیگینی ایفاده ائتدی.
اؤلن‌لردن 20ی‌نین هویتی‌نین تعیین اولوندوغونو، بون‌لاردان 15ی‌نین خاریجی اویروک‌لو اولدوغونو ایفاده ائدن سویلو، هویت تعیین ائتمه ایشلری‌نین داوام ائتدیگینی قید ائتدی.
ساغلیق ناظیری رجب آکداغ دا، ایچ ایشلر ناظیری ایله بیرلیکده یارا‌لی‌لاری خسته‌خانادا زیارت ائدرکن، خسته‌خانادا معا‌لیجه آلتینا آلینان 65 یارا‌لی‌دان 4-و وضعیتی‌نین آغیر اولدوغونو بیلدیریب.
آکداغ، یارا‌لی‌لار ایچینده چوخ سایدا خاریجی اویروک‌لونون دا اولدوغونو سؤیله‌دی.
عائله و سوسیال سیاست‌لر ناظیری فاطما بتول سایان کایا ایسه یارا‌لی‌لار آراسیندا، چوخو بیر چوخ دفعه تورکیه‌یه گلمیش، تورکیه‌نی بیلن تانییان خاریجی اویروک‌لو اولدوغونو ایفاده ائتدی.
کایا،
"سعودی عربیستان‌لی، مراکش‌لی، لبنان‌لی، لیبی‌لی، فرق‌لی میلت‌لردن وطنداش‌لار وار" ایفاده‌لرینی ایستیفاده ائتدی.
ایسرائیل خاریجی ایشلر ناظیرلیگین‌دن ائدیلن آچیقلامادا ایسه سالدیریدا اؤلن‌لر آراسیندا 19 یاشلی ایسرائیل‌لی قادین لانا نسرین ده اولدوغو بیلدیریلدی.
پرزیدنت رجب طیب اردوغان دا، ترور سالدیری‌سی‌نین آردین‌دان مسئوللاردان معلومات آلدی.
اردوغان، باش ناظیر بینا‌لی ییل‌دیریم، ایستانبول والی‌سی واسیپ شاهین و ایستانبول جمهوریت باش ساوجیسی عرفان فیدان ایله تلفون دانیشیق‌لاری ائتدی.
حادثه‌دن بؤیوک کدر دویان پرزیدنتی اردوغان، گلیشمه‌لری یاخین‌دان تعقیب ائده‌رک، اینسان ایتکی‌لری و یارا‌لی‌لارین وضعیتی حاقیندا دا معلومات آلدی.
